കോവിഡ്: പ്രതിദിന രോഗികള് കുറയുന്നു രോഗമുക്തര് കൂടുന്നു 31,222 പുതിയ രോഗികളും 290 മരണവും ന്യുഡല്ഹി: രാജ്യത്ത് കഴിഞ്ഞ രണ്ട് ദിവസമായി പ്രതിദിന രോഗികളുടെ എണ്ണത്തില് കുറവ്. കഴിഞ്ഞ 24 മണിക്കൂറിനുള്ളില് 31,222 പേര്ക്ക് പുതുതായി രോഗം സ്ഥിരീകരിച്ചപ്പോള് 290 മരണം റിപ്പോര്ട്ട് ചെയ്തു. 42,942 പേര് രോഗമുക്തരായി. പുതിയ രോഗികളില് 19,688 പേര് കേരളത്തിലാണ്. 135 മരണവും ഇന്നലെ റിപ്പോര്ട്ട് ചെയ്തു. നിലവില് 3,92,864 ആണ് സജീവ രോഗികള്. ആകെ 3,30,58,843 പേര്ക്ക് രോഗം സ്ഥിരീകരിച്ചു. ഇതുവരെ 3,22,24,937 പേര് രോഗമുക്തരായി. 4,41,042 പേര് മരണമടഞ്ഞു. ഇതിനകം 69,90,62,776 ഡോസ് വാക്സിന് വിതരണം ചെയ്തുവെന്ന് കേന്ദ്ര ആരോഗ്യ മന്ത്രാലയം വ്യക്തമാക്കി. 53,31,89,348 കോവിഡ് സാംപിള് ടെസ്റ്റുകള് നടത്തി. അതില് 15,26,056 ടെസ്റ്റുകള് ഇന്നലെ മാത്രം നടത്തിയെന്ന് ഐ.സി.എം.ആര് അറിയിച്ചു.